laion/Wikipedia-Exotic huggingface dataset:
ঘাদামিস

ঘাদামিস বা ঘাদামেস // (Berber: ʕademis; আরবি: غدامس ɣadāmis, লিবিয়ার স্বদেশীয়: ɣdāməs, ল্যাটিন: Cidamus, Cydamus) হচ্ছে একটি বার্বার মরুদ্যান শহর যা উত্তর-পশ্চিম লিবিয়ার ত্রিপলিতানিয়া অঞ্চলের নালুত জেলায় অবস্থিত। ঘাদামিসের ভাষার নাম ঘাদামেস যা একটি বার্বার ভাষা। মরুভূমি তে অবস্থিত ঘাদামিস 'মরুর মুক্তা' নামে পরিচিত ছিলো। এটা প্রাচীনতম প্রাক সাহারা শহরগুলোর মধ্যে একটি এবং ঐতিহ্যময়ী বসতির একটি চমৎকার উদাহরণ। এর ঘরের স্থাপত্যশৈলী একটি নির্দিষ্ট রীতিতে গড়ে উঠেছে। নীচতলা মালপত্র, খাদ্যদ্রব্য সংরক্ষণে ব্যবহৃত হতো। উপরের তলায় পরিবারের লোকজন বাস করার কাজে ব্যবহৃত হতো। ঝুলানো সিঁড়ি ব্যবহার করা হতো যাতায়াতের জন্য। উপরের উন্মুক্ত খোলা ছাদ মহিলাদের জন্য সংরক্ষিত থাকতো। ঘাদামিস ত্রিপোলির প্রায় ৪৬২ কিমি (২৮৭ মা) দক্ষিণ পশ্চিমে আলজেরিয়া ও তিউনিসিয়ার সীমান্তের কাছে অবস্থিত। ঘাদামিসের চারপাশে ইল্লিজি প্রদেশ, আলজেরিয়া এবং তাতাউইন গভর্নেট, তিউনিসিয়া অবস্থিত। মরুদ্যানে ১০০০০ এর মত লোক বাস করে যার অধিকাংশই বার্বার গোত্রের। নগরীর প্রাচীন অংশ যা দেয়াল দিয়ে ঘেরা, ইউনেস্কো বিশ্ব ঐতিহ্যবাহী স্থান হিসেবে ঘোষণা করে। শহরের এই অংশে বাস করা সাতটি গোত্রের প্রত্যেকের নিজেদের আলাদা জেলা রয়েছে এবং প্রত্যেক জেলাতেই উৎসবের জন্য নির্দিষ্ট জায়গা রয়েছে। ঘাদামিস প্রাচীন নগরী ছাঁদ থেকে লিবিয়ার ঘাদামিস প্রাচীন নগরীর দৃশ্য ঘাদামিস প্রাচীন নগরী ঘাদামিস প্রাচীন নগরীর প্রবেশদ্বার ঘাদামিস প্রাচীন নগরীর ফলগাছ Wolfram Alpha Der Spiegel ওয়েব্যাক মেশিনে আর্কাইভকৃত ৬ অক্টোবর ২০১৪ তারিখে, 2011 Aug 23 Centre, UNESCO World Heritage। "Old Town of Ghadamès - UNESCO World Heritage Centre"। whc.unesco.org (ইংরেজি ভাষায়)। সংগ্রহের তারিখ ২০১৬-০৭-২০।
স্যামসাং গ্যালাক্সি এস৮

স্যামসাং গ্যালাক্সি এস৮ এবং গ্যালাক্সি এস৮+ স্যামসাং ইলেকট্রনিক্সের স্যামসাং গ্যালাক্সি এস সিরিজের একটি অ্যান্ড্রয়েড চালিত স্মার্টফোন। "Samsung Galaxy S8 Specifications"। Samsung। সংগ্রহের তারিখ ৩০ মার্চ ২০১৭।  "See the Samsung Galaxy S7 camera and its blazing fast autofocus in action"। PhoneArena। সংগ্রহের তারিখ ২৮ জুলাই ২০১৬।  "Galaxy S8 and Galaxy S8+: The full specs"। ২৯ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০১৭।  "Samsung Galaxy S8 Plus vs iPhone 7 Plus: which is better?"। Techradar। সংগ্রহের তারিখ ৩ এপ্রিল ২০১৭।
পল ভিডাল ডি লা ব্লাস

পল ভিডাল ডি লা ব্লাস (২২ জানুয়ারি ১৮৪৫ - ৫ এপ্রিল ১৯১৮) ছিলেন একজন প্রখ্যাত ফ্রেঞ্চ ভূগোলবিদ। তাকে বিবেচনা করা হয় আধুনিক ফরাসি ভূগোল এবং ফরাসি ‘স্কুল অফ জিওপলিটিক্স’-এর প্রতিষ্ঠাতা হিসেবে। তিনি ছিলেন “জেনের দে ভিইয়ের” (genre de vie) ধারণাটির অন্যতম ধারক; যেখানে বিশ্বাস করা হয় যে, একটি নির্দিষ্ট অঞ্চলের জীবনধারা প্রতিফলিত হয় ভূমিরূপের উপর অঙ্কিত অর্থনৈতিক, সামাজিক, মতাদর্শগত এবং মানসিক পরিচয়ের দ্বারা। Preston E. James & Geoffrey J. Martin. All Possible Worlds: A History of Geographical Ideas, Second Edition, p.194.
আয়ুতথায়া ঐতিহাসিক উদ্যান

আয়ুতথায়া ঐতিহাসিক উদ্যানে থাইল্যান্ডের প্রাচীন নগর আয়ুতথায়ার ধ্বংসাবশেষ আছে। রাজা রামাথিবদি ১ ১৩৫১ সালে এই নগর পত্তন করেন। ১৫৬৯ সালে ব্রহ্মদেশীয়রা এটি দখল করে। লুঠতরাজ করা না হলেও এই সময় প্রচুর মূল্যবান এবং শৈল্পিক জিনিস হারিয়ে যায়। ব্রহ্মদেশীয় সেনা ১৭৬৭ সালে এটি ধ্বংস করার আগে অবধি এটি দেশের রাজধানী ছিল। ১৯৬৯ সালে চারুকলা বিভাগ এর সংস্কার শুরু করে যা ১৯৭৬ সালে এটি ঐতিহাসিক উদ্যান রূপে ঘোষণার পর নতুন উদ্যম পায়। উদ্যানের একটি অংশ ১৯৯১ সালে ইউনেস্কো বিশ্ব ঐতিহ্যবাহী স্থান রূপে স্বীকৃতি পায়। আয়ুতথায়া সাম্রাজ্যে ৩৫ জন রাজা রাজত্ব করেন। ওয়াট চাইওয়াটথানারাম ওয়াট কাসাত্রাথিরাজ ওয়াট কুদি দাও ওয়াট লোকায়াসুথারাম ওয়াট মহাঠাট ওয়াট ফানান চোয়েং উইরান ফ্রা মংখন বপিত ওয়াট ফ্রা রাম ওয়াট ফ্রা শ্রী সানফেট ওয়াট রাতচাবুরানা, আয়ুতথায়া ওয়াট চাই মংখন ওয়াট ইয়াই চাই মংখন ফ্রা চেদি সুরিয়থাই আয়ুতথায়া ঐতিহাসিক অধ্যয়ন কেন্দ্র জাপানি জনবসতি ওয়াট ফু খাও ঠং হাতি গুহা ১৯৯১ সালে উদ্যানের একটি অংশ ইউনেস্কো বিশ্ব ঐতিহ্যবাহী স্থান হিসেবে ঘোষণা করা হয়। পুরো উদ্যানের মধ্যে ২৮৯ হেক্টর জায়গা এর অন্তরগত। ওয়াট ফ্রা শ্রী সানফেট ওয়াট মহাঠাট ওয়াট রাতচাবুরানা ওয়াট ইয়ানাসেন ওয়াট ফ্রা রাম ওয়াট ঠাম্মিকারাট বুদ্ধের মাথা, ওয়াট মহাঠাট মাথাবিহীন মূর্তিসমূহ আয়ুতথায়া ঐতিহাসিক উদ্যান Chakrabongse, C., 1960, Lords of Life, London: Alvin Redman Limited "Historic City of Ayutthaya - UNESCO World Heritage Centre"। UNESCO World Heritage Centre। সংগ্রহের তারিখ ২৪ আগস্ট ২০১২।  "Ayutthaya, Thailand"। KhaoSanRoad.com। ২৭ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১২।
আপেক্ষিক চাকতি

সাধারণ আপেক্ষিকতাবাদে, আপেক্ষিক চাকতি (ইংরেজি - Relativistic disk) - অভিব্যক্তিটি একটি অক্ষ সাপেক্ষে প্রতিসম এবং বিচ্ছিন্ন উৎস দ্বারা উৎপন্ন মহাকর্ষীয় ক্ষেত্রের সাথে সংশ্লিষ্ট একটি অক্ষ সাপেক্ষে প্রতিসম স্ব-সামঞ্জস্যপূর্ণ আইনস্টাইনের ক্ষেত্র সমীকরণগুলির সমাধানগুলির একটি শ্রেণীকে বোঝায়। এমন সমাধান খুঁজে বের করার জন্য, একজনকে সমস্যাটাকে সঠিকভাবে উপস্থাপিত করতে হবে এবং 'বাহ্যিক' সমস্যা, শূন্যস্থানে আইনস্টাইনের ক্ষেত্র সমীকরণগুলির একটি সীমানা মান সমস্যা যার সমাধানটি বাহ্যিক ক্ষেত্র নির্ধারণ করে, এবং 'ভিতরের' সমস্যা, যার সমাধান পদার্থ-উৎসের তার নিজস্ব মহাকর্ষীয় ক্ষেত্রে তার গঠন এবং গতিবিদ্যাকে নির্ধারণ করে, এই দুই সমস্যার একসঙ্গে সমাধান করতে হবে। বাস্তবে যুক্তিযুক্ত এরকম সমাধানগুলিকে কিছু অতিরিক্ত শর্তাদি যেমন সসীম এবং ধনাত্মক ভর, বাস্তবে যুক্তিসম্মত এরকম পদার্থ এবং সীমিত জ্যামিতিক আকার - এই সবকিছু পূরণ করতে হবে। যখন আপেক্ষিক স্থির পাতলা চাকতি হল উৎস, তখন তা বর্ণনা করার জন্য সঠিক সমাধানগুলি প্রথম বোননোর এবং স্যাকফিল্ড এবং মরগ্যান এবং মরগ্যান অধ্যয়ন করেন। পরবর্তীকালে, নিশ্চল (ইংরেজি: stationary) এবং স্থির (ইংরেজি: static) পাতলা চাকতির ক্ষেত্রে সঠিক সমাধানের বিভিন্ন শ্রেণী বিভিন্ন লেখকদের দ্বারা প্রাপ্ত হয়েছে। একটি তড়িচ্চুম্বকীয় ক্ষেত্রের উপস্থিতিতে একটি বর্ণবলয় দ্বারা বেষ্টিত একটি পাতলা চাকতির তাপগতিবিদ্যা এই গবেষণা পত্রে উপস্থাপন করা হয়েছে। Guillermo A González and Antonio C. Gutiérrez-Piñeres. (২০১২)। "Stationary axially symmetric relativistic thin discs with nonzero radial pressure"। Classical and Quantum Gravity। 29 (13): 13500। ডিওআই:10.1088/0264-9381/29/13/135001। বিবকোড:2012CQGra..29m5001G।  Antonio C. Gutiérrez-Piñeres, Guillermo A González and Hernando Quevedo . (২০১৩)। "Conformastatic disk-haloes in Einstein-Maxwell gravity"। Phys. Rev. D। 87 (4): 044010। arXiv:1208.0010 । ডিওআই:10.1103/PhysRevD.87.014010। বিবকোড:2013PhRvD..87a4010C।
লঘিষ্ঠ সাধারণ গুণিতক

পাটিগণিত এবং সংখ্যাতত্ত্বে, দুই বা ততোধিক পূর্ণসংখ্যার লঘিষ্ঠ সাধারণ গুণিতক বা ল.সা.গু বলতে বুঝায় সেই ক্ষুদ্রতর সংখ্যা যা ওই সংখ্যাগুলোর প্রত্যেকটি দ্বারা নিঃশেষে বিভাজ্য। ইংরেজি ভাষায় ল.সা.গু কে least common multiple, lowest common multiple অথবা সংক্ষপে LCM বলা হয়। দুটি সংখ্যা ক এবং খ এর ল.সা.গু কে লসাগু(ক,খ) দ্বারা সূচিত করা হয়। ৪ এবং ৬ এর ল.সা.গু : ৪ এর গুণিতকসমূহ : ৪, ৮, ১২, ১৬, ২০, ২৪, ২৮, ৩২, ৩৬, ৪০, ৪৪, ৪৮, ৫২, ৫৬, ৬০, ৬৪, ৬৮, ৭২, ৭৬, ৮০, ৮৪, . . . . . . . ৬ এর গুণিতকসমূহ : ৬, ১২, ১৮, ২৪, ৩০, ৩৬, ৪২, ৪৮, ৫৪, ৬০, ৬৬, ৭২, ৭৮, ৮৪, ৯০, ৯৬, . . . . . . . 8 এবং ৬ এর সাধারণ গুণিতকসমূহ হল যেসব সংখ্যা উপরে উল্লেখিত উভয় অনুক্রমেই আছে অর্থাৎ ১২, ২৪, ৩৬, ৪৮, ৬০, ৭২, ৮৪, . . . . . . . এই অনুক্রমের ক্ষুদ্রতর সংখ্যাটি হল ১২ অর্থাৎ ৪ এবং ৬ এর লঘিষ্ঠ সাধারণ গুণিতক হল ১২। এটি এভাবেও লেখা যায়, লসাগু(৪,৬)=১২ ঋণাত্মক পূর্ণসংখ্যার লসাগু গসাগু
বাহুবলী চরিত্রের তালিকা

অমরেন্দ্র বাহুবলী (এছাড়াও বাহুবলী নামে পরিচিত) হল একটি কাল্পনিক চরিত্র।এই চরিত্রটিকে কেন্দ্র করে দুটি মহাকাব্য ধর্মী চলচ্চিত্র নির্মিত হয়েছে যা বাহুবলী নামে পরিচিত। এই চলচ্চিত্র দুটি লিখেছেন ও পরিচালনা করেছেন এস এস রাজামৌলি এবং প্রযোজনা করেছে আরকা মিডিয়া ওয়ার্কস। চরিত্রটি নির্মান করেছেন কে. ভি. বিজয়েন্দ্র প্রসাদ এবং এই চরিত্রে অভিনয় করেছেন প্রভাস। এই চরিত্রটি প্রথম দেখা যায় দ্যা বিগিনিং চলচ্চিত্রে এবং পড়ে দেখা যায় বাহুবলীর দ্বিতীয় খন্ড দ্যা কনক্লুশন (২০১৭)। অমরেন্দ্র বাহুবলী,মহারাজ বিক্রমদেবের পুত্র মহেশমতিতে(তামিলে মাকিজমতি) জন্মগ্রহণ করেন। তার মা (রাজ্যের রাণী) তার জন্ম দেবার পড় মারা জান। তার কাকীমা শিবগামি তার নাম রাখেন বাহুবলী । তিনি তাকে মায়ের মত করে লালনপালন করেন। ।তিনি তার নেতৃত্বের গুণগুলো চিনতে পারেন এবং কালাকেয়া আক্রমণের সম্রাটকে হারানোর প্রতিযোগিতার সফল হওয়ার জন্য তাকে পরবর্তী রাজার ঘোষণা করেন।যদিও ভল্লালদেব কালাকেয়ার রাজা ইনকোসিকে বধ করেন,তবুও বাহুবলীকে তার যুদ্ধে শ্রদ্ধা প্রকাশের জন্য তাকে পরবর্তী রাজার ঘোষণা দেওয়ার হয়।তিনি ভল্লালদেব দ্বারা বিদ্বিষ্ট হন এবং শিবগামি দেবিকে নিপুনভাবে ব্যবহার করে কাট্টাপ্পা দ্বারা বাহুবলীর সাথে বিশ্বাসঘাতকা করার আদেশ করতে ঘুরে দাড়ান তিনি।তিনি একজন বিশ্বস্ত লোক এবং সিংহাসনকে বাঁচানোর প্রতিজ্ঞায় বন্ধিত।তিনি মহেন্দ্র বাহুবলী যার অন্য নাম শিভুদুর পিতা।তিনি তার পিঠে কাট্টাপ্পা দ্বারা ছুরিকাঘাত হয়েছিলেন।তিনি দেবসেনার সাথে বিবাহ করেন। দেবসেনা হল একটি কাল্পনিক চরিত্র।এই চরিত্রটিকে বাহুবলী স্ত্রী হিসাবে বাহুবলী নামের দুটি মহাকাব্য ধর্মী চলচ্চিত্র দেখা যায়। এই চলচ্চিত্র দুটি লিখেছেন ও পরিচালনা করেছেন এস. এস. রাজামৌলি এবং প্রযোজনা করেছে আরকা মিডিয়া ওয়ার্কস। চরিত্রটি নির্মান করেছেন কে. ভি. বিজয়েন্দ্র প্রসাদ এবং এই চরিত্রে অভিনয় করেছেন অনুষ্কা শেঠি। এই চরিত্রটি প্রথম দেখা যায় দ্যা বিগিনিং চলচ্চিত্রে এবং পড়ে দেখা যায় বাহুবলীর দ্বিতীয় খন্ড দ্যা কনক্লুশন (২০১৭)। বাহুবলী: দ্য বিগিনিং (২০১৫) ও বাহুবলী: দ্য কনক্লুশন (২০১৭) চলচ্চিত্র দুটিতে দেবসেনা হল কুন্তল রাজ্যের রাজকন্যা বা রাজকুমারী। তিনি যুদ্ধ বিদ্যায় পারদর্শী। এর পড় দেখায় বাহুবলী রাজ্য ভ্রমনে বেড়িয়ে কুন্তল নগরে পৌচ্ছায় এবং সখানে দেবসেনার সঙ্গে তার পরিচয় ও ভালোবাসা হয়।এদিকে রাজমাতা শিবগামী দেবি দেবসেনার কাছে তার রাজ্য দূত পাঠিয়ে তার ছেলে ভল্লায় দেবের সঙ্গে বিবায়ের সম্মতি চায়। কিন্তু দেবসেনা তাতে রাজি না হলে বাহুবলীকে আদেশ দেন যে দেবসেনাকে বন্দি করে মহেশমতি রাজ্য নিয়ে আসতে।এর পড় বাহুবলী দেবসেনাকে নিয়ে মহেশমতি পৌচ্ছায়।সেখানে বাহুবলীর সঙ্গে দেবসেনার বিবাহ সম্পূর্ণ হয়।তাদের এক পুত্র সন্তানের জন্ম হয়।যে মাহেন্দ্র বাহুবলী নামে পরিচিত। http://indiatoday.intoday.in/story/baahubali-2-the-conclusion-devasena-sivagami-avanthika/1/937665.html "Why Baahubali, Devasena's explosive chemistry is the soul of"।  "Baahubali 2 new posters: Amarendra Baahubali, Devasena look ..."।
আবুল বাশার (বীর বিক্রম)

শহীদ আবুল বাশার (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। শহীদ আবুল বাশারের জন্ম নোয়াখালী জেলার চাটখিল উপজেলার বদলকোট গ্রামে। তার বাবার নাম আবদুল লতিফ মুন্সি এবং মায়ের নাম তাজকেরার নেছা। তার স্ত্রীর নাম রৌশনারা বেগম। তার দুই ছেলে ও তিন মেয়ে। ইপিআরে চাকরি করতেন আবুল বাশার। ১৯৭১ সালে কর্মরত ছিলেন কুমিল্লা উইংয়ে। মুক্তিযুদ্ধ শুরু হলে তিনি যুদ্ধে যোগ দেন। ১৯৭১ সালের ৯ মে কুমিল্লা জেলার চৌদ্দগ্রাম উপজেলার অন্তর্গত বিবির বাজার ছিলো কুমিল্লা শহর থেকে ছয় কিলোমিটার পূর্ব-দক্ষিণে। এর অবস্থান ছিল ভারত-বাংলাদেশ সীমান্তে। প্রতিরোধ যুদ্ধের পর কুমিল্লা অঞ্চলের মুক্তিযোদ্ধারা সমবেত হন বিবির বাজারে। কুমিল্লা শহরে নিয়ন্ত্রণ প্রতিষ্ঠার পর পাকিস্তানি সেনাবাহিনী মুক্তিযোদ্ধাদের বিবির বাজার অবস্থানে আক্রমণ করতে থাকে। কয়েকবার সেখানে পাকিস্তানি সেনাবাহিনীর সঙ্গে মুক্তিযোদ্ধাদের যুদ্ধ হয়। প্রতিবারই মুক্তিযোদ্ধারা পাকিস্তানি সেনাদের প্রতিহত করতে সক্ষম হন। বিবির বাজারের প্রতিরক্ষা অবস্থানে বেশির ভাগ ছিলেন ইপিআর সদস্য। ভারত-বাংলাদেশ সীমান্তে মুক্তিযোদ্ধাদের প্রতিরক্ষা অবস্থান। আবুল বাশার একজন সহযোদ্ধাকে সঙ্গে নিয়ে একটি বাংকারে সতর্ক অবস্থায় ছিলেন। ৯ মে সকাল থেকেই শুরু হয় পাকিস্তানি সেনাবাহিনীর আক্রমণ। গোলা এসে পড়তে থাকে মুক্তিযোদ্ধাদের অবস্থানে। ঘণ্টা দুই পর মুক্তিযোদ্ধারা দেখতে পেলেন দূরে একদল পাকিস্তানি সেনা। তাদের প্রতিরক্ষা অবস্থানের দিকে ক্ষিপ্র গতিতে এগিয়ে আসছে। সংখ্যায় তারা অনেক ছিলেন। আবুল বাশার ও তার সহযোদ্ধারা ভয় পেলেন না। মুক্তিযোদ্ধাদের কাছে ভারী অস্ত্র তেমন নেই। একটি মেশিনগান, তিন-চারটি এলএমজি। বাকিগুলো সাধারণ অস্ত্র। অগ্রসরমান পাকিস্তানি সেনারা মুক্তিযোদ্ধাদের আওতায় আসামাত্র গর্জে উঠল তাদের অস্ত্র। কিন্তু পাকিস্তানিদের ভারী অস্ত্রের দাপটে মুক্তিযোদ্ধারা কোণঠাসা হয়ে পড়লেন। এক পর্যায়ে শুরু হলো বিমান হামলা। পাকিস্তানি বিমান আকাশ থেকে গুলি বর্ষণ করতে থাকল। এ সময় মুক্তিযোদ্ধা অনেকে পশ্চাৎপসরণ করতে বাধ্য হলেন। আবুল বাশারসহ কয়েকজন মনোবল হারালেন না। তিনি সাহসিকতার সঙ্গে পাকিস্তানিদের আক্রমণ প্রতিহত করতে থাকলেন। কিন্তু বেশিক্ষণ পারলেন না। বিমান থেকে ছোড়া কয়েকটি গুলি এসে লাগল তার মাথায়। ঢলে পড়লেন মাটিতে। শহীদ হলেন তিনি। সে দিন যুদ্ধে মুক্তিবাহিনীর আবুল বাশারসহ কয়েকজন শহীদ ও ১০-১২ জন আহত হন। পাকিস্তানি সেনাদেরও ব্যাপক ক্ষয়ক্ষতি হয়। পরে সহযোদ্ধারা আবুল বাশারের লাশ উদ্ধার করে বিবির বাজারেই সমাহিত করেন। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ২০-১১-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।
আবুল বাশার (দ্ব্যর্থতা নিরসন)

আবুল বাশার নামটি নিম্নের ব্যক্তিবর্গকে নির্দেশ করতে পারেঃ আবুল বাশার (অধ্যাপক), সোনারগাঁও বিশ্ববিদ্যালয়ের উপাচার্য আবুল বশার (বীর প্রতীক), বীর প্রতীক খেতাব প্রাপ্ত মুক্তিযোদ্ধা আবুল বাশার (বীর বিক্রম), বীর বিক্রম খেতাব প্রাপ্ত মুক্তিযোদ্ধা মোহাম্মদ আবুল বাশার, বীর প্রতীক খেতাব প্রাপ্ত মুক্তিযোদ্ধা আবুল বাশার (লেখক), লেখক আবুল বাসার (শিক্ষাবিদ), শেখ ফজিলাতুন্নেছা মুজিব বিশ্ববিদ্যালয়, জামালপুরের সাবেক উপাচার্য এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
মৃত্তিকা বিজ্ঞান

মৃত্তিকা বিজ্ঞান হচ্ছে পৃথিবীর উপরস্থ প্রাকৃতিক সম্পদ হিসাবে মৃত্তিকা যাতে সংযুক্ত আছে মৃত্তিকার গঠন, মৃত্তিকার শ্রেণিবিভাগ এবং মানচিত্রায়ণ; গাঠনিক, রাসায়নিক, জৈবিক এবং উর্বরতা যুক্ত উপাদানসমূহ; এবং ব্যবহার ও মৃত্তিকা ব্যবস্থাপনার সাথে এই উপাদানসমূহের সম্পর্কে সম্পর্কিত পাঠ। Jackson, J. A. (1997). Glossary of Geology (4. ed.). Alexandria, Virginia: American Geological Institute. p 604. আইএসবিএন ০-৯২২১৫২-৩৪-৯ উইকিমিডিয়া কমন্সে মৃত্তিকা বিজ্ঞান সংক্রান্ত মিডিয়া রয়েছে। United States Department of Agriculture Natural Resources Conservation Service - Information on US Soils Certified Professional Soil Scientist SoilScience.info ISRIC - World Soil Information IPSS - Institute of Professional Soil Scientists ওয়েব্যাক মেশিনে আর্কাইভকৃত ৩ মে ২০২০ তারিখে BSSS - British Society of Soil Science SSSA - Soil Science Society of America National Soil Resources Institute Michigan State University Soil Fertility Lab Michigan State University Soil and Plant Nutrient Lab
জলাবাড়ী ইউনিয়ন

জলাবাড়ী বাংলাদেশের পিরোজপুর জেলার অন্তর্গত নেছারাবাদ উপজেলার একটি ইউনিয়ন। জলাবাড়ী ইউনিয়নের আয়তন ৬,৫০৬ একর। জলাবাড়ী ইউনিয়ন নেছারাবাদ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নেছারাবাদ থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ। এ ইউনিয়নের গ্রামগুলো হল: কামারকাঠি ইদিলকাঠি ব্রাহ্মণকাঠি জলাবাড়ী পূর্ব জলাবাড়ী পূর্ব জৌসার পশ্চিম জৌসার (জিনুহার) আরামকাঠি ঝালকাঠি মাদ্রা ঝালকাঠি গণপতিকাঠি আতা জামুয়া মাদ্রা ২০১১ সালের আদমশুমারি অনুযায়ী জলাবাড়ী ইউনিয়নের মোট জনসংখ্যা ১৯,৬১১ জন। এর মধ্যে পুরুষ ৯,৫৭৩ জন এবং মহিলা ১০,০৩৮ জন। মোট পরিবার ৪,৮১০টি। ২০১১ সালের আদমশুমারি অনুযায়ী জলাবাড়ী ইউনিয়নের সাক্ষরতার হার ৬৯.১%। সন্ধ্যা নদী নেছারাবাদ উপজেলা নেছারাবাদ থানা পিরোজপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২১ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
জ্যাক বন্ড

জন ডেভিড জ্যাক বন্ড (ইংরেজি: Jack Bond; জন্ম: ৬ মে, ১৯৩২ - মৃত্যু: ১১ জুলাই, ২০১৯) ল্যাঙ্কাশায়ারের কিয়ার্সলি এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ও আম্পায়ার ছিলেন। ১৯৫৫ থেকে ১৯৭২ সময়কালে প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ক্রিকেট দলের পক্ষে খেলেছেন। এছাড়াও, ১৯৭৪ সালে এক মৌসুমের জন্যে নটিংহ্যামশায়ারের প্রতিনিধিত্ব করেছেন। দলে তিনি মূলতঃ ডানহাতি মাঝারিসারির ব্যাটসম্যান ছিলেন। পাশাপাশি ডানহাতে লেগ ব্রেক বোলিংয়েও পারদর্শিতা দেখিয়েছেন জ্যাক বন্ড। ওয়াকডেন এলাকায় তার শৈশবকাল অতিবাহিত হয়। সেখানকার বোল্টন ক্রিকেট লীগে তিনি ওয়াকডেনের পক্ষে ক্রিকেট খেলতে শুরু করেন। ডানহাতি মাঝারিসারির ব্যাটসম্যান হিসেবে খেলতেন ও ১৯৫৫ সালে ল্যাঙ্কাশায়ারে যোগ দেন। শক্ত ব্যাটিং মেরুদণ্ডের অধিকারী দলে তাকে মাত্র কয়েক মৌসুম খেলতে হয়েছে। তাস্বত্ত্বেও ১৯৬২ সালে ৩৬-এর অধিক গড়ে ২,১২৫ রান তুলেন। কিন্তু, ১৯৬০-এর দশকের মাঝামাঝি সময়ে দ্বিতীয় একাদশের অধিনায়ক মনোনীত হলে প্রথম-শ্রেণীর ক্রিকেটে অনিয়মিত হয়ে পড়েন। একদিনের খেলায় কাউন্টি খেলোয়াড়দের গড়পড়তা মানের তুলনায় খেলা জয়ী ক্রীড়াশৈলী প্রদর্শনে দারুণভাবে সক্ষমতা দেখান। একদিনের খেলার অবিচ্ছেদ্য অংশ হিসেবে স্পিন বোলারদের ব্যবহারে অন্যতম পথিকৃতের ভূমিকায় অবতীর্ণ হন। তার নেতৃত্বে ল্যাঙ্কাশায়ার ১৯৬৯ ও ১৯৭০ সালের সানডে ক্রিকেট লীগের প্রথম দুই মৌসুমে শিরোপা জয় করে। তৎকালীন জিলেট কাপ প্রিমিয়ার ওয়ান-ডে ট্রফি ১৯৭০ থেকে ১৯৭২ সাল পর্যন্ত ধারাবাহিকভাবে তিনবার শিরোপা তুলে নেয়। এ অর্জনটি অন্য কেউ পায়নি। বন্ডের অধিনায়কত্বে কাউন্টি চ্যাম্পিয়নশীপে অধিকতর শক্তিশালী হয়ে উঠলেও প্রথম-শ্রেণীর খেলায় একই সফলতা লাভ করতে পারেনি। ১৯৭১ সালে কাউন্টি চ্যাম্পিয়নশীপে তার সুন্দর অধিনায়কত্বের স্বীকৃতিস্বরূপ উইজডেন কর্তৃক বর্ষসেরা ক্রিকেটার মনোনীত হন। আসিফ ইকবালের দূর্দান্ত ক্যাচ তালুবন্দী করে ব্যাপক সাড়া জাগান যা ঐ বছরের জিলেট কাপের চূড়ান্ত খেলার মোড় ঘুরিয়ে দেয়। ১৯৭২ মৌসুমের পর ল্যাঙ্কাশায়ার থেকে অবসর নেন। এরপর খেলোয়াড়-ম্যানেজারের ভূমিকায় প্রথম-শ্রেণীর ক্রিকেটে যুক্ত থাকলেও ১৯৭৪ সালের এক মৌসুম নটিংহ্যামশায়ারের প্রতিনিধিত্ব করেন। ১৯৭০-এর দশকের মাঝামাঝি সময়ে আইল অব ম্যানে স্থানান্তরিত হন। কিং উইলিয়ামস কলেজে প্রধান কোচ ও ক্রিকেট পেশাদার হিসেবে নিযুক্ত হন। এছাড়াও চমৎকার টেবিল টেনিস খেলোয়াড় ছিলেন তিনি। কেডব্লিউসি দলের নেতৃত্ব দিয়ে ম্যানক্স লীগে শীর্ষস্থানে নিয়ে যান ও আইল্যান্ড চ্যাম্পিয়নশীপের শিরোপা জয় করেন। ১৯৮০-এর দশকে ল্যাঙ্কাশায়ারের ম্যানেজারের দায়িত্বে থাকাকালে ওল্ড ট্রাফোর্ডে অবস্থান করেন তিনি। "Lancashire players". CricketArchive. Retrieved 4 May, 2017. "Nottinghamshire players". CricketArchive. Retrieved 4 May, 2017. Full List on Cricinfo, Retrieved 4 May, 2017. শেন বন্ড ম্যালকম মার্শাল উইজডেন বর্ষসেরা ক্রিকেটার আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা ইএসপিএনক্রিকইনফোতে জ্যাক বন্ড (ইংরেজি) ক্রিকেটআর্কাইভে জ্যাক বন্ড (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
শহরিসবজ

সবুজ শহর বা শহরিসবজ (উজবেক: Шаҳрисабз Shahrisabz; তাজিক: Шаҳрисабз; ফার্সি: شهر سبز shahr-e সাবজ (সবুজ / শ্যামল শহর); রুশ: Шахрисабз) হচ্ছে দক্ষিণ উজবেকিস্তান এর কাশকাদার্য অঞ্চলে অবস্থিত। সমরকন্দ প্রায় কিলোমিটার দক্ষিণ অবস্থিত। ২০১৪ সালে এখানকার জনসংখ্যা ছিলো ১০০,৩০০ জন। এটি ৬২২ মিটার উচ্চতায় অবস্থিত মধ্য এশিয়ার একটি প্রধান শহর। আজকের দিনে স্থানটি ১৪ শতকের বিখ্যাত তুর্ক-মোংল বিজেতা তৈমুর লং জন্মস্থান হিসেবে সুবিখ্যাত। পূর্বে এটা কেশ বা কিশ (হৃদয় হরা) নামে পরিচিত ছিলো এবং সম্ভবত প্রাচীন নাউতাকার সাথে চিহ্নিত ছিলো। শহরিসব্জ মধ্য এশিয়ার অন্যতম প্রাচীন শহর। এটা ২৭০০ বছরেরও বেশি আগে প্রতিষ্ঠিত হয়েছে। তবে আনুষ্ঠানিকভাবে এর নাম শহরিসবজ আধুনি যুগে করা হয়েছে। ৬ষ্ঠ থেকে ৪র্থ খ্রিষ্টপূর্বাব্দ পর্যন্ত এটা আখামেনিদ সাম্রাজ্যের অংশ ছিলো। শহরের প্রাচীন অংশে বেশ কিছু চিত্তাকর্ষক তৈমুরি রাজবংশের স্থাপনা দাঁড়িয়ে আছে যা জাতিসংঘ শিক্ষা, বিজ্ঞান ও সংস্কৃতি সংস্থা ইউনেস্কো বিশ্ব ঐতিহ্যবাহী স্থান হিসেবে ঘোষণা করেছে। "Статистический буклет «О населении языком цифр»"। ১৪ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৪ মে ২০১৭।
কাজাখস্তান–বাংলাদেশ সম্পর্ক

কাজাখস্তান–বাংলাদেশ সম্পর্ক বলতে কাজাখস্তান এবং বাংলাদেশের মধ্যে দ্বিপাক্ষিক সম্পর্ককে বুঝায়। কাজাখস্তান সরকার প্রতিবছর ৫৫০ জন বিদেশি শিক্ষার্থীকে বিনামূল্যে কাজাখস্তানে শিক্ষাবৃত্তিসহ পড়াশোনার সুযোগ করে দেয়। তাই বাংলাদেশি শিক্ষার্থীরাও কাজাখস্তানে পাড়ি জমাচ্ছেন। কাজাখস্তানে বাংলাদেশের ও বাংলাদেশে কাজাখস্তানের স্থায়ী রাষ্ট্রদূত নেই। ২০০৯ সালে কাজাখস্তান ঢাকায় একটি কনস্যুলেট খোলার আগ্রহ প্রকাশ করেছিল। ২০১২ সালে বাংলাদেশের তৎকালীন পররাষ্ট্রমন্ত্রী দীপু মনি কাজাখস্তানের রাজধানী আস্তানা সফর করেন। কাজাখস্তান ও বাংলাদেশ উভয়েই দ্বিপাক্ষিক বাণিজ্য বর্ধিত করতে আগ্রহী। এজন্য দেশ দু'টি বিভিন্ন পদক্ষেপ গ্রহণ করছে। কাজাখস্তানে পাট, পাটজাত দ্রব্যাদি, চা, ওষুধপত্র, পোশাক প্রভৃতি বাংলাদেশি পণ্য রপ্তানির গুরুত্বপূর্ণ সম্ভাবনা রয়েছে। ২০০৮ সালে দেশ দু'টি পারস্পরিক অর্থনৈতিক কর্মকাণ্ড বৃদ্ধির জন্য একটি যৌথ অর্থনৈতিক কমিশন গঠন করে। ২০১২ সালে বাংলাদেশ বিনা শুল্কে কাজাখস্তানের বাজারে প্রবেশের অধিকার লাভ করে। ২০১৩ সালে প্রাক্তন বাণিজ্য সচিব মাহবুব আহমেদের নেতৃত্বে উচ্চ পর্যায়ের একটি বাংলাদেশি প্রতিনিধিদল কাজাখস্তান সফর করেন। তাঁদের সফরের লক্ষ্য ছিল কাজাখস্তান ও বাংলাদেশের দ্বিপাক্ষিক বাণিজ্যের পরিমাণ বৃদ্ধির সম্ভাবনা যাচাই করা। "Kazakhstan to open consulate in Dhaka"। The Daily Star। ২০০৯-১০-৩০। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-২৩।  "Bangladesh calls for confidence building among Asian nations for peace"। Bangladesh Sangbad Sangstha (BSS)। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২৩।  Diplomatic Correspondent (২০১১-০৫-২৪)। "FM stresses trade with Kazakhstan"। The Daily Star। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২৩।  "Kazakhstan to open consulate in Dhaka 30 October, 2009"। Bangladesh Today। ২০০৯-১০-৩০। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২৩।  "Form joint economic body to strengthen ties"। The Daily Star। ২০০৮-০৪-১৮। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২৩।  "Dhaka to get duty-free access to Russia, Belarus and Kazakhstan"। Bangladesh Sangbad Sangstha (BSS)। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২৩।  "Team to visit Russia to explore trade opportunities"। Dhaka Tribune। ২০১৫-০৯-২৩ তারিখে মূল থেকে আর্কাইভ করা। সংগ্রহের তারিখ ২০১৪-০১-২৩।
চীনের বিশ্ব ঐতিহ্যবাহী স্থানসমূহের তালিকা

এটি চিনের ইউনেস্কো বিশ্ব ঐতিহ্যবাহী স্থানের একটি তালিকা। চিনে ৫০টি এমন জায়গা আছে যা বিশ্ব তালিকার নিরিখে দ্বিতীয়। চিন ১২ ডিসেম্বর ১৯৮৫ সালে বিশ্ব সাংস্কৃতিক ও প্রাকৃতিক ঐতিহ্য সুরক্ষা অধিবেশন অনুমোদন করে। এই স্থানগুলি চীনের মূল্যবান এবং সমৃদ্ধ পর্যটন ব্যবস্থার সবচেয়ে গুরুত্বপূর্ণ অংশগুলির মধ্যে রয়েছে। চিনের ৫০টি বিশ্ব ঐতিহ্যবাহী স্থানের মধ্যে ৩৫টি সাংস্কৃতিক, ১১টি প্রাকৃতিক ও ৪টি মিশ্র তালিকাভূক্ত। * = বিশ্ব সাংস্কৃতিক ঐতিহ্যবাহী স্থান † = বিশ্ব প্রাকৃতিক ঐতিহ্যবাহী স্থান *† = বিশ্ব মিশ্র (সাংস্কৃতিক ও প্রাকৃতিক) ঐতিহ্যবাহী স্থান কালক্রমিক ক্রমে:
খুবজীপুর বহুমুখী উচ্চ বিদ্যালয়

খুবজীপুর বহুমুখী উচ্চ বিদ্যালয় বাংলাদেশের একটি শিক্ষাপ্রতিষ্ঠান। এটি নাটোর জেলার অন্তর্গত গুরুদাসপুর উপজেলার খুবজীপুর গ্রামে অবস্থিত। এটি ১৯৬৫ সালে প্রতিষ্ঠিত হয়ে ২০১৫ সালে পঞ্চাশ বর্ষে পদার্পণ করেছে। ১৯৩৮ সালে নাটোরের মহকুমা প্রশাসক জনাব পানাউল্লাহ আহম্মদ সাহেবের পল্লীমঙ্গল কর্মসূচিতে অনুপ্রানিত হয়ে গ্রামের জনগণ খুবজীপুর গ্রাম্য সমিতি গঠন করেন। ১৯৩৮ সালে ইদিল উদ্দিন সরকার বাড়ির বৈঠকখানায় কয়েকজন ছাত্র নিয়ে একটি স্কুল চালু করেন। এর কয়েক মাস পরে গ্রামের জুম্মা ঘরের পাশে নদীর তীরে একটি নিম্ন মাইনর স্কুল স্থাপন করা হয় এবং তাকে শিক্ষক নিযুক্ত করা হয়। তার মাসিক বেতন ছিল পাঁচ টাকা। ১৯৪২ সালে স্কুলটিকে উচ্চ প্রাইমারি স্কুলে উন্নীত করা হয় এবং প্রধান শিক্ষক হিসেবে শ্রীপুর গ্রামের মো: কফিলউদ্দিন সরকার জিটি সাহেবকে নিয়োগ করা হয়। অন্য ৪ জন শিক্ষক ছিলেন- ইদিল উদ্দিন সরকার, মাও: বাহারউদ্দিন সরকার, তারাপদ বিশ্বাস ও এফ.এ.এম মোবারক আলী মিয়া। এইভাবে কয়েক বছর চলার পর স্কুলটিকে ১৯৪৮ সালের ১লা ফেব্রুয়ারি এম.ই স্কুলে রূপান্তরিত করা হয় এবং প্রধান শিক্ষক হিসেবে দায়িত্ব পান গ্রামের ছেলে জনাব কাজেমুদ্দিন। ১৯৪৮ সালের দিকে যখন ইন্টারমিডিয়েট পাস প্রধান শিক্ষক না থাকায় সরকারি মঞ্জুরি পাওয়া যাচ্ছিল না সেই সময়ে রাজশাহী কলেজে বি.এস.সি পড়ুয়া এম.এ হামিদ সাহেবকে প্রধান শিক্ষক হিসেবে নিয়োগ করা হয় এবং স্কুল মঞ্জুরি প্রাপ্ত (০৮/১২/১৯৪৯) হয়। এম.এ হামিদ সাহেবের অবর্তমানে কাজেম উদ্দিন সরকার প্রধান শিক্ষকের দায়িত্ব পালন করতে থাকেন। ১৯৫১ সালের ১৪ ডিসেম্বর জনাব কাজেম উদ্দিন মৃত্যুবরণ করায় তারাপদ বিশ্বাস প্রধান শিক্ষকের দায়িত্ব গ্রহণ করেন। গ্রামের জনগণ এবং এম.এ হামিদ সাহেবের সহযোগিতায় ১৯৬২ সালে এম.ই স্কুলকে জুনিয়র হাইস্কুলে এবং ১৯৬৫ সালে হাইস্কুলে রুপান্তরিত করা হয়। এই স্কুল থেকে ১৯৬৭ সালে ১ম ব্যাচ এস.এস.সি পরীক্ষায় অংশগ্রহণ করেন এবং সবাই সাফল্যের সাথে পাস করেন। ১৯৬৯ সালে স্কুলটি বাই লেটারাল হাইস্কুল হিসেবে উন্নয়ন পরিকল্পনায় অন্তর্ভুক্ত হয় এবং এই কর্মসূচির আওতায় প্রদত্ত অর্থে একটি দ্বিতল ভবন নির্মিত হয়। বিদ্যালয়ের শিক্ষার্থী ক্রমান্বয়ে বৃদ্ধি পাওয়ার প্রেক্ষিতে ১৯৯৪ সালে ফ্যাসিলিটিজ বিভাগ কর্তৃক মূল ভবন থেকে পূর্ব দিকে ৮০ ফুট x ৩০ ফুট একটি ভবন নির্মাণ করা হয়। পরবর্তীতে সরকারি অর্থায়নে দ্বিতীয় তলায় আরও তিনটি কক্ষ নির্মাণ করা হয়। ২০০৫ সালে প্রমোট কর্তৃক ১টি কক্ষ নির্মাণ করা হয়। বর্তমানে বিদ্যালয়ে কক্ষ সংখ্যা ২০ টি। প্রায় সহস্রাধিক ছেলে-মেয়ে বিদ্যালয়টিতে লেখাপড়া করছে। শহীদ স্মৃতিস্তম্ভ মহান মুক্তিযুদ্ধে বীর শহীদদের স্মৃতির উদ্দেশ্যে স্কুলে নির্মিত হয়েছে একটি শহীদ মিনার। লাইব্রেরি বিদ্যালয়টিতে একটি সমৃদ্ধ লাইব্রেরি আছে যেখানে বই সংখ্যা প্রায় ৩ হাজার। ছাত্র-ছাত্রীদের বই পড়ায় উৎসাহিত করার জন্য বই পড়ার প্রতিযোগিতাসহ অন্যান্য কর্মসূচি গ্রহণ করা হয়। সুবর্ণ জয়ন্তী স্মারক-২০১৫; খুবজীপুর বহুমুখী উচ্চ বিদ্যালয়।